
హైదరాబాద్ (ఆంధ్రజ్యోతి బిజినెస్): ఔషధాల ధరల నిర్ణయంలో ఔషధ ధరల నియంత్రణ సంస్థ (డిపిసిఒ) వైఖరిపై డాక్టర్ రెడ్డీస్ లాబోరేటరీస్ చైర్మన్ సతీష్ రెడ్డి ఆందోళన వ్యక్తం చేశారు. ఏకపక్షంగా డిపిసిఒ తీసుకుంటున్న నిర్ణయాలు దేశీయ ఔషధ పరిశ్రమను దెబ్బతీసేలా ఉన్నాయన్నారు. భారత బల్క్ డ్రగ్స్ ఉత్పత్తిదారుల సంఘం (బిడిఎంఎ) రజతోత్సవాల సందర్భంగా పరిశ్రమ వర్గాలు నిర్వహించిన సదస్సులో సతీష్ రెడ్డి మాట్లాడారు. బల్క్ డ్రగ్స్ కోసం దేశీయ ఫార్మా పరిశ్రమ చైనాపై అధికంగా ఆధారపడడంపైనా సతీష్ రెడ్డి ఆందోళన వ్యక్తం చేశారు. ఒకపుడు బల్క్ డ్రగ్స్లో మంచి స్థాయిలో ఉన్న భారత ప్రస్తుతం తన అవసరాల్లో 65 శాతం చైనా నుంచి దిగుమతి చేసుకుంటోందన్నారు. స్పష్టమైన విధాననిర్ణయాలు తీసుకుంటే తప్ప ఫార్మా రంగంలో నిలకడతో కూడిన అభివృద్ధి సాధ్యం కాదన్నారు. ‘రోగుల అవసరాలు తీర్చేలా పరిశ్రమకు చెందిన అన్ని వర్గాలతో చర్చించి దీనిపై స్పష్టమైన విధానం రూపొందించాలి’ అన్నారు. ఫార్మా రంగంలో పోటీ పెరగడంతో గత 20 ఏళ్లలో ఔషధాల ధరలు గణనీయంగా తగ్గాయన్నారు. డిపిసిఒ ఆదేశాలతో తమ కంపెనీ ఉత్పత్తి చేసే ఒక ఔషధం ధరను ఏడాదిలో రెండుసార్లు తగ్గించాల్సి వచ్చిందన్నారు.

hyderabad (aandhrajyoti bijines): aushadhaala dharala nirnayamlo aushadha dharala niyantrana samstha (dpco) vaikharipai dactor reddies laboratories chairman satish reddi aandolana vyaktam chesaru. ekapakshamgaa dpco teesukuntunna nirnayaalu desheeya aushadha parisramanu debbatisela unnaayannaaru. bhaarata balk drugs utpattidaarula sangham (bdme) rajatotsavaala sandarbhamgaa parisrama vargaalu nirvahinchina sadassulo satish reddi matladaru. balk drugs kosam desheeya farma parisrama chainapai adhikamgaa aadhaarapadadampainaa satish reddi aandolana vyaktam chesaru. okapudu balk drugslo manchi sthaayilo unna bhaarata prastutam tana avasaraallo 65 saatam chaina nunchi digumati chesukuntondannaru. spashtamaina vidhaananirnayaalu teesukunte tappa farma rangamlo nilakadatho kuudina abhivruddhi saadhyam kaadannaaru. ‘rogula avasaraalu teerchela parisramaku chendina anni vargaalato charchinchi deenipai spashtamaina vidhaanam roopondinchaali’ annaru. farma rangamlo poty peragadamtho gatha 20 ellalo aushadhaala dharalu gananeeyamgaa taggaayannaaru. dpco aadesaalato tama company utpatti chese oka aushadham dharanu edaadilo rendusaarlu tagginchaalsi vachindannaaru.